Bresku samtökin Invest in ME Reasearch ( IiME ) standa árlega fyrir ráðstefnu í London þangað sem læknar , vísindafólk , sjúklingar , aðstandendur og fulltrúar ME samtaka streyma til að hittast og bera saman bækur sínar . Þarna lærir fólk um flest af því sem er að gerast í heimi ME rannsókna og eru ráðstefnurnar alltaf teknar upp . Í ár birtir IiME fyrirlestrana á heimasíðu sinni svo nú er auðvelt að nálgast nýjustu þekkingu á þessu sviði . Stór og þekkt rannsókn þar sem saman komu margir helstu sérfræðingar í ME . Niðurstöður hennar þykja marka ákveðin tímamót þar sem þær sýna fram á greinilegar breytingar á frumuboðum á fyrstu stigum sjúkdómsins . Þær gefa líka til kynna hvers vegna svo erfiðlega hefur gengið að finna lífmerki ( biomarkers ) fyrir ME . Eins og svo margt í heimi vísindanna var það fyrir slysni að fólk áttaði sig á því að Rituximab gæti hugsanlega gagnast gegn ME . Krabbameinssjúklingar sem fengu lyfið sögðu frá því að því hefði hreinlega batnað af ME - rétt eins og það væri aukaverkun af krabbameinsmeðferðinni .